ສະຫະລັດວາງແຜນຮັບມື ກັບບັນຫາຕ່າງໆ ທີ່ມີຜົນກະທົບຈາກ ໄວຣັສ Zika
ມັນ​ມີ​ຫຼັກ​ຖານ​ພຽງພໍ​ໃນ​ປະຈຸ​ບັນ​ນີ້​ທີ່ສະ​ແດງ​ອອກ​ຢ່າງ​ຈະ​ແຈ້ງວ່າ ໄວຣັສ Zika ​​ມີ​ສ່ວນ​ພົວພັນ​ກັບ​ໂຣກຫົວ​ລີບ, ບໍ່ແຕ່ທໍ່ນັ້ນ ​ມັນ​ຍັງ​ເຮັດ​ໃຫ້ການ​ພັດທະນາ​ຂອງ​ສະໝອງ​ຊ້າ​ລົງນຳ​ອີກ.
ສະຫະລັດກຳລັງຕຽມເຂົ້າສູ່ລະດູຍຸງ ແລະມີຄວາມເປັນໄປໄດ້ວ່າ ຈະມີການລະບາດຂອງໄວຣັສ  ສູນກາງຄວບຄຸມພະຍາດຂອງສະຫະລັດ ໄດ້ພົບປະກັບບັນດາເຈົ້າໜ້າທີ່ປະຈຳລັດໃນກອງປະຊຸມກ່ຽວກັບເລື້ອງ ໄວຣັສ ຊຶ່ງນັກຂ່າວຂອງ VOA Carol Pearson ລາຍງານມານັ້ນ ກໍແມ່ນວ່າ ບັນດາ ລັດທັງຫຼາຍທີ່ມີຊາຍແດນຝັ່ງທະເລ ທາງຕອນໃຕ້ຂອງສະຫະລັດ ທີ່ເຊື່ອມໂຍງເຂົ້າກັບບັນດາປະເທດເຂດອາເມຣິກາລາຕິນ ແລະ Caribbean ພວກປະຊາຊົນທີ່ບໍ່ຄຸ້ນເຄີຍກັບ ໄວຣັສ ແລະຍັງບໍ່ທັນເຂົ້າໃຈເຖິງພວກຍຸງທັງຫຼາຍທີ່ສາມາດເປັນພາຫະນະນຳພາ ໄວຣັສ ນີ້ ຊຶ່ງວັນນະສອນ ຈະນຳມາສະເຫນີທ່ານໃນອັນດັບຕໍ່ໄປ ພວກຊ່ຽວຊານດ້ານສາທາລະນະສຸກ ກ່າວວ່າ ສະຫະລັດ ບໍ່ໜ້າຈະມີຄວາມເປັນຫວ່ງເປັນໃຍກ່ຽວກັບ ໄວຣັສ Zika  ເພາະວ່າ ມີການໃຊ້ເຄື່ອງປັບອາກາດຫຼືອາຍເຢັນຢ່າງແຜ່ຫຼາຍ ແຕ່ວ່າ ມັນຍັງມີຄວາມຮູ້ສຶກ ບໍ່ສະບາຍໃຈປານໃດຢູ່ໃນເຂດເມືອງ ຝັ່ງທະເລ ທາງຕອນໃຕ້ຂອງສະຫະລັດເຊັ່ນຂົງເຂດນະຄອນ Houston, ລັດ Texas ນັ້ນເປັນຕົ້ນ ທ່ານໝໍ James Versalovic ຈາກມະຫາວິທະຍາໄລການແພດ Baylor Houston ກ່າວວ່າ ໃນການສຳພາດ ຜ່ານທາງ Skype ກັບ ດຣ Versalovic ກ່າວວ່າພວກຍຸງທັງຫຼາຍ ທີ່ສາມາດນຳພາໄວຣັສ Zika ຈະອາໄສຢູ່ກັບປະຊາຄົມທາງຝັ່ງທະເລ ແລະບ່ອນທີ່ມີຜູ້ຄົນອາໄສຢູ່ຢ່າງຫຼວງຫຼາຍ ຊຶ່ງຈະເລີ້ມໃນເດືອນເມສານີ້ ດຣ Versalovic ກ່າວວ່າ ບັນດາລັດທັງຫຼາຍທີ່ກ່າວມານີ້ ຈຳເປັນຈະຕ້ອງໄດ້ຮັບ ຄວາມຊ່ອຍເຫຼືອ ຄືກັນກັບພວກປະເທດອາເມຣິກາລາຕິນ ແລະ Caribbean ຊ່ອຍໃນການຄວບຄຸມພວກຍຸງ ຊ່ອຍໃນການກວດສອບທັງພວກຍຸງແລະຜູ້ຄົນ ທີ່ອາດຕິດ ໄວຣັສ Zika ແລະຊ່ອຍໃນການກຳຈັດຊາກຫັກພັງ ຕົ້ນໝາກຮາກໄມ້ທີ່ຕາຍ ຢາງລົດເກົ່າ ແລະ ນ້ຳຂັງຕ່າງໆ ຄຳຖາມກໍແມ່ນວ່າ ສູນກາງຄວບຄຸມແລະປ້ອງກັນ ແລະພະຍາດສະຫະລັດ ອົງການສາທາລະນະສຸກແຫ່ງຊາດອື່ນໆ ຈະສາມາດຊ່ອຍເຫຼືອແລະໃຫ້ບໍລິການໄດ້ຫຼາຍປານໃດ ມັນບໍ່ໜ້າຖາມເລີຍວ່າ ພວກເຂົາເຈົ້າຕ້ອງການການຊ່ອຍເຫຼືອຢ່າງປະຈຸບັນທັນດ່ວນ ດຣ Versalovic ໄດ້ກ່າວຜ່ານທາງ Skype ວ່າ ລັດຖະບານຂອງທ່ານໂອບາມາ ຮ້ອງຂໍເອົາເງິນຈຳນວນ 2 ພັນລ້ານໂດລ່າ ໃນກອງທຶນພິເສດໃນເດືອນກຸມພາຜ່ານມານີ້ ແຕ່ວ່າລັດຖະສະພາ ຍັງບໍ່ທັນໄດ້ຮັບອະນຸໝັດເທື່ອ ແລະ ກອງທຶນລັດແມ່ນມີຈຳນວນຈຳກັດ ທ່ານ Stephen Morrison ຈາກສູນກາງຍຸດທະສາດແລະການວາງແຜນສຶກສານາໆຊາດ ຫຼື Center for Strategic and International Studies ກ່າວວ່າ ແຕ່ວ່າງົບປະມານທີ່ວ່ານີ້ ຕ້ອງມາຈາກບ່ອນໃດ ບ່ອນນຶ່ງ ເພາະວ່າການຄວບຄຸມພວກຍຸງເຫຼົ່ານີ້ແມ່ນແພງຫຼາຍ ການກວດສອບກໍຕ້ອງໄດ້ຈັດໃຫ້ມີຂຶ້ນ ແລະການໂຄສະນາໃຫ້ຂໍ້ມູນກັບປະຊາຊົນນັ້ນແມ່ນສຳຄັນ ຄືກັນກັບບັນດາປະເທດອາເມຣິກາລາຕິນ ທີ່ຄວນເລີ້ມໃນການປົກປ້ອງພວກແມ່ມານທັງຫຼາຍ ແລະພວກລູກໆຂອງພວກເຂົາເຈົ້າທີ່ຍັງຢູ່ໃນທ້ອງ